Γιάννης Γιοκαρίνης

Ο Γιάννης Γιοκαρίνης (Πειραιάς, 22 Σεπτεμβρίου 1955Γιάννης Γιοκαρίνης - Ελληνική Δισκογραφία) είναι Έλληνας τραγουδιστής και μουσικός.

Βιογραφία
Ο Γιάννης Γιοκαρίνης γεννήθηκε στις 22 Σεπτεμβρίου του 1955 στην Κοκκινιά. Οι σπουδές του είχαν ως αντικείμενο την κλασσική μουσική. 

Το 1968 έκανε τα πρώτα του βήματα στον χώρο της μουσικής παίζοντας πλήκτρα. Εκείνη την εποχή (’68-’80) πέρασε από αρκετά και ιστορικά πλέον, συγκροτήματα όπως οι ,“Αγάπανθος”, “2002 GR”, “Σκορπιός”, “Hρακλής” και “Λερναία Ύδρα”. Την πρώτη του εμφάνιση στην δισκογραφία την έκανε με το συγκρότημα “Σκορπιός” στον δίσκο “Ποπ Φέστιβαλ ’73”. Το 1984 δισκογραφεί τον πρώτο προσωπικό του δίσκο με τίτλο “Φόρα Παρτίδα”. Όλα αυτά τα χρόνια συνεργάστηκε με γνωστούς καλλιτέχνες όπως ο Βαγγέλης Γερμανός, ο Γιάννης Κούτρας, ο Σάκης Μπουλάς, η Αφροδίτη Μάνου, ο Βασίλης Παπακωνσταντίνου, η Ελένη Βιτάλη, ο Χριστόφορος Κροκίδης.

 Παραπομπές 

Κατηγορία:Έλληνες τραγουδιστές
Κατηγορία:Έλληνες συνθέτες